《萤火》
明代·龚敩

化形腐草复何求，飞去飞来得自由。松径黑时青燐出，村塘密自火星流。

露华不湿辉辉夜，月色那欺点点秋。群聚沙囊光可烛，茅斋空费读书油。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。